Diari Oficial de la Generalitat Valenciana


Sumari del DOGV 6193, del 27-01-2010 (2010/337)

Notificació proposta de resolució. Expedient número VIVI/049808/164.
--------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/337


Data del document
:   14-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació proposta de resolució. Expedient número VIVI/049808/164. [2010/337]  
De conformitat amb el que estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a Valencia Park Siglo XXI SL.  
«D'ordre de l'instructor del procediment sancionador referenciat, a l'efecte previngut en la Llei 8/2004, de 20 d'octubre, (DOGV 21.10.2004) de la Generalitat, de l'habitatge de la Comunitat, us traslladem la proposta de resolució d'aquest, la qual us notifiquem perquè en prengueu coneixement, i us advertim que en el termini de 15 dies comptadors des de l'endemà de la recepció, podeu al·legar quant considere oportú en la vostra defensa, d'acord amb el que estableix l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador, i que els documents que consten en el procediment són:  
1r. Denúncia  
2n. Informe tècnic  
3r. Ordre d'obres  
4t. Acord d'iniciació.  
València, 26 de maig de 2009.- La secretària d'actuacions: Isabel Sánchez Bodoque.  
Proposta de resolució   
Vist el procediment sancionador VIVI/049808/164 seguit contra Valencia Park Siglo. XXI SL per infracció del règim legal que regula els habitatges de protecció pública, iniciat per ordre del. cap del Servei Territorial d'Habitatge i Projectes Urbans.  
Atés que són fets provats i així es declara, que l'habitatge siti a València, av. dels Germans Machado núm. 121-2-2n I, bloc 2, porta 18, presentava les condicions assenyalades en l'acord d'iniciació.  
Vist que la denúncia que va donar origen a aquest procediment la formula en data 7 d'octubre de 2008, Eusebio Martínez Cerdán.  
Vist que l'instructor no considera procedent la pràctica de cap prova, a més de la ja practicada i que consta en informe tècnic.  
Vist que en data 12 de març de 2009 es formula a l'expedientat l'oportú acord d'iniciació.  
Vist que a l'acord d'iniciació, en data 8 d'abril de 2009, Valencia Park S. XXI SL formula al·legacions manifestant, en primer lloc, que el projecte tècnic del conjunt immobiliari és correcte perquè ha obtingut totes les autoritzacions administratives pertinents, inclosa la qualificació definitiva.   
En segon lloc, al·lega que el comprador, Eusebio Martínez Cerdán, durant el procés de construcció de l'edifici no va realitzar cap requeriment d'adaptació de l'habitatge a les seues necessitats específiques.  
Finalment, que l'habitatge compleix la normativa aplicable als habitatges adaptats per a persones amb discapacitat.   
Atés que, respecte a la primera de les al·legacions, hem d'aclarir que l'obtenció de llicència d'obres i de llicència de primera ocupació, com també de cèdula de qualificació provisional i definitiva, no exclou l'existència de deficiències constructives en l'habitatge, deficiències que s'han constatat en l'informe tècnic de data 5 de febrer de 2009, que consta en l'expedient. Així ho estableix l'article 77.7 del Decret 75/2007, Reglament de protecció pública a l'habitatge i així ho ha reconegut també la jurisprudència del Tribunal Suprem, entre altres, amb les sentències de 24 d'abril de 1999 i 27 de maig de 1999, afirmant que "l'atorgant de la qualificació definitiva no pot servir per a resoldre deficiències o defectes constructius en habitatges protegits ni possibles negligències inspectores".  
Atés que, respecte a la segona de les al·legacions, s'ha comprovat que la data de qualificació provisional de l'edifici va ser el 10 de maig de 2006 i que la data de firma del contracte de compravenda entre Valencia Park S. XXI SL i Eusebio Martínez Cerdán, va ser el 16 de novembre del mateix any 2006. Valencia Park S. XXI SL al·lega que Eusebio Martínez Cerdán durant el procés de construcció de l'edifici no va realitzar cap requeriment o sol·licitud d'adaptació en l'habitatge, si bé reconeix que des del moment de la firma del contracte era coneixedor de les condicions de mobilitat reduïda del comprador.  
L'article 6 de la Llei 1/1998, de 5 de maig, d'accessibilitat i supressió de barreres arquitectòniques, urbanístiques i de la comunicació, estableix en l'apartat a) "l'interior dels habitatges reservats, ha de ser construït conforme les determinacions que es desenvolupen reglamentàriament. Necessàriament aquests habitatges s'han d'adaptar a les necessitats específiques de la discapacitat que patisca la persona que l'haja d'habitar".  
Aquesta norma, encara que es remeta a un posterior desenvolupament reglamentari, determina que aquest tipus d'habitatges necessàriament ha d'adaptar-se a les necessitats específiques de la discapacitat que patisca la persona que els haja d'habitar. Com la mateixa promotora reconeix, era coneixedora de les condicions de mobilitat reduïda del comprador des de la data de signatura del contracte, 16 de desembre de 2006, aquesta data és bastant pròxima a la data de qualificació provisional, 10 de maig de 2006, per la qual cosa ha de considerar-se que el coneixement de les condicions particulars del comprador es va produir en la fase inicial del procés de construcció de l'edifici.  
A partir d'aquest moment, la promotora hauria d'haver realitzat algunes obres d'adaptació de l'habitatge a les necessitats particulars del comprador, almenys algunes de les més essencials, conforme a l'esmentat article 6 de la Llei 1/1998, de 5 de maig, i la veritat és que, segons consta en informe tècnic de data de 5 de febrer de 2009, no s'han realitzat ni tan sols alguna de les adaptacions més bàsiques, com és la col·locació d'agafador en la dutxa i inodor.  
Per raó del que s'ha exposat, no pot considerar-se que el fet que el comprador no realitzara cap petició concreta d'adaptació de l'habitatge fins al mes d'agost de 2008, supose la seua conformitat tàcita amb les condicions de l'habitatge, perquè des del moment de la compra la promotora ja era coneixedora de les condicions de mobilitat reduïda del comprador i hauria d'haver realitzat alguna de les adaptacions més bàsiques i essencials de l'habitatge, que són les que ara se li requereixen.  
Atés que, respecte a l'última de les al·legacions, no pot considerar-se que l'habitatge complisca la normativa relativa a habitatges protegits destinats a persones amb discapacitat. L'article 6 de la Llei 1/1998, de 5 de maig, estableix que "necessàriament aquests habitatges s'han d'adaptar a les necessitats específiques de la discapacitat que patisca la persona que l'haja d'habitar". Encara que l'esmentat article es remeta a un posterior desenvolupament reglamentari, no pot ignorar-se el mandat que conté, que obliga a realitzar en l'habitatge les actuacions mínimes necessàries per a adaptar l'habitatge a les necessitats específiques de la persona que l'haja d'habitar. Aquestes adaptacions no s'han realitzat en aquest cas, i per això ha de considerar-se que hi ha un incompliment per part de la interessada, Valencia Park Sigle XXI SL, la qual ha de realitzar les obres requerides per a adaptar l'habitatge a les necessitats essencials més bàsiques del comprador.  
Atés que els fets esmentats constitueixen una falta molt greu, tipificada com a tal en l'art. 69.12 de la Llei 8/2004, de 20 d'octubre, de la Generalitat, de l'habitatge de la Comunitat Valenciana.  
Atés que dels fets esmentats resulta responsable Valencia Park S. XXI SL, com a promotor de l'edifici, d'acord amb el que estableixen l'art. 130.1 de la Llei 30/1992, de 26 de novembre, i l'art. 65 de la Llei 8/2004, de 20 d'octubre.  
Atés que la falta comesa per l'expedientat pot ser sancionada, segons el que disposa l'art. 71.1.c de la Llei 8/2004, de 20 d'octubre, amb multa de 3.000 a 30.000 euros.  
Atés que en atenció a les circumstàncies particulars d'aquest cas, no s'observa voluntarietat en la comissió dels fets, per això, la sanció a imposar es proposa en un mínim, 3.000 euros.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 8/2004 de 20 d'octubre (DOGV 21.10.04) de la Generalitat, de l'habitatge, la Llei de règim jurídic de les administracions públiques, i la resta de normes de general i pertinent aplicació, l'instructor que subscriu us eleva la següent  
Proposta de resolució  
1. Imposar a l'expedientat, com a autor d'una falta molt greu, prevista i sancionada com a tal en l'art. 69.12 de la Llei 8/2004, una sanció de 3.000 euros (tres mil euros).  
2. Obligar a l'expedientat que, per ell, o a costa seua, realitze en el termini màxim de quinze dies, les obres següents:  
Falta situar una nova espiera a la porta d'entrada a l'habitatge a l'altura d'ús.  
Abaixar el moblament de cuina quant als mobles baixos, al voltant de 10 cm, utilitzant els mateixos mobles baixos i reduint l'altura del sòcol. Igualment, per a poder utilitzar els mobles alts aquests s'han d'abaixar al voltant de 20 cm utilitzant també els mateixos mobles.  
En tot cas, aquestes mesures han de ser consensuades amb el denunciant i s'han de substituir aquelles peces de taulellets i bancades que resulten danyades.  
Situar una nova clau de tall general d'aigua de l'habitatge que permeta l'ús pel denunciant.  
Disposar un agafador per a la dutxa i per al wàter.  
València, 26 de maig de 2009.- L'instructor: José Víctor Collado Fernández.»  
València, 14 de desembre de 2009.- El cap del Servei Territorial: José Manuel Vacas Tatay.